
საქართველოს მთავრობის 
განკარგულება №2244
2015 წლის 20 ოქტომბერი 
ქ. თბილისი
[bookmark: _GoBack]„სსიპ – განათლების საერთაშორისო ცენტრის ბიუჯეტის, საშტატო ნუსხისა და სახელფასო ფონდის განსაზღვრაზე თანხმობის მიცემის შესახებ და სსიპ – განათლების საერთაშორისო ცენტრისათვის „საქართველოს 2015 წლის სახელმწიფო ბიუჯეტის შესახებ“ საქართველოს კანონის 22-ე მუხლით გათვალისწინებულ შეზღუდვაზე გამონაკლისის დაშვების თაობაზე“ საქართველოს მთავრობის 2015 წლის 16 ივნისის  №1233 განკარგულებაში ცვლილების შეტანის შესახებ
საქართველოს ზოგადი ადმინისტრაციული კოდექსის 63-ე მუხლის შესაბამისად, „სსიპ –განათლების საერთაშორისო ცენტრის ბიუჯეტის, საშტატო ნუსხისა და სახელფასო ფონდის განსაზღვრაზე თანხმობის მიცემის შესახებ და სსიპ – განათლების საერთაშორისო ცენტრისათვის „საქართველოს 2015 წლის სახელმწიფო ბიუჯეტის შესახებ“ საქართველოს კანონის 22-ე მუხლით გათვალისწინებულ შეზღუდვაზე გამონაკლისის დაშვების თაობაზე“ საქართველოს მთავრობის 2015 წლის 16 ივნისის №1233 განკარგულებაში შეტანილ იქნეს შემდეგი ცვლილებები:
ა) პირველი პუნქტი ჩამოყალიბდეს შემდეგი რედაქციით:
„1. „საჯარო სამართლის იურიდიული პირის შესახებ“ საქართველოს კანონის მე-12 მუხლის პირველი პუნქტის „დ“ ქვეპუნქტისა და „საჯარო სამართლის იურიდიული პირის – განათლების საერთაშორისო ცენტრის დებულების დამტკიცების შესახებ“ საქართველოს მთავრობის 2015 წლის პირველი ივნისის №236 დადგენილებით დამტკიცებული დებულების მე-4 მუხლის „ზ“ ქვეპუნქტის შესაბამისად, სსიპ - განათლების საერთაშორისო ცენტრს მიეცეს თანხმობა, რომ სსიპ – განათლების საერთაშორისო ცენტრის ბიუჯეტი, საშტატო ნუსხა და სახელფასო ფონდი განსაზღვროს თანდართული რედაქციით.“;
ბ) დაემატოს შემდეგი შინაარსის მე-3 პუნქტი:
„3. „საქართველოს 2015 წლის სახელმწიფო ბიუჯეტის შესახებ“ საქართველოს კანონის 22-ე მუხლის მე-7 პუნქტის შესაბამისად, დაშვებულ იქნეს გამონაკლისი ამავე მუხლის პირველი პუნქტით განსაზღვრული შეზღუდვიდან და სსიპ – განათლების საერთაშორისო ცენტრს მიეცეს თანხმობა, სსიპ-ის შტატგარეშე მომუშავეთა რაოდენობა განსაზღვროს არაუმეტეს 12 ერთეულით.“. 

პრემიერ-მინისტრი                                                     ირაკლი ღარიბაშვილი

